Ungaria face apel la România și Ucraina să oprească poluarea: Pe Tisa și Someș sunt "covoare din sticle de plastic“.
Președintele Ungariei a cerut marți Ucrainei și României să oprească poluarea a două râuri majore care trec prin Ungaria. Janos Ader a spus că autoritățile maghiare nu pot curăța toate deșeurile din râurile Tisa și Someș. "Nu mai putem gestiona grămada de gunoi care vine în cantități de neoprit“, a spus Ader.
Președintele maghiar acuză că pe Tisa și Someș intră în Ungaria "adevărate covoare murdare din sticle de plastic“. El le-a transmis asta președintelui român Klaus Iohannis și celui ucrainean, Volodymyr Zelenskiy.Janos Ader a spus că autoritățile maghiare nu pot curăța toate deșeurile aduse de umflarea râurilor ca urmare a ploilor din săptămânile trecute, scrie Reuters."Nu mai putem gestiona grămada de gunoi care vine în cantități de neoprit. Poluarea Tisei reprezintă o amenințare de durată pentru ecosistemul fragil al râului“, a spus Ader în scrisoarea publicată pe siteul președinției, dar adresată direct lui Klaus Iohannis și lui Volodymyr Zelenskiy."Este dezamăgitor faptul că poluarea râului Tisa nu a fost redusă“, a mai spus Janos Ader, care a cerut președintelui ucrainean să ajute la rezolvarea urgentă a problemei.